Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: 3. számú melléklet a 3/2000. (II. 8.) KHVM rendelethez
Paragraph Index: 213

b) Szakmai gyakorlati vizsga — A Vizsgamunka témakör eredményét a pontosság, a szakszerű és megtervezett munkavégzés szempontjainak figyelembevételével — a központilag kiadott útmutató alapján — egyetlen (1—5-ig terjedő) osztályzattal kell értékelni. — A Járműelektronikai mérések témakör eredményét egyetlen osztályzattal (több feladat esetében ezek kerekített átlagával) kell értékelni. A részosztályzatok között elégtelen nem lehet. Ha egy vagy több részosztályzat elégtelen, a témakör vizsgáját eredménytelennek kell minősíteni. A szakmai gyakorlati vizsga eredményét a Vizsgamunka és a Járműelektronikai mérések témakör súlyozott (60%—40%) számtani átlagértékének a Vizsgamunka osztályzata felé kerekített értékeként kell meghatározni. Eredménytelennek kell a gyakorlati vizsgát értékelni, ha egy témakör osztályzata elégtelen.

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes